पाएं अपने शहर की ताज़ा ख़बरें और फ्री ई-पेपरडाउनलोड करें
जिले में शुक्रवार को कोरोना से 2 मरीजों की मौत हो गई। जबकि 90 नए केस मिले। जबकि 36 मरीज ठीक हुए हैं। एक्टिव मरीजों की संख्या 491 है। धनौला की 64 वर्षीय महिला की पटियाला के अस्पताल में इलाज अधीन मौत हो गई वहीं तपा के 43 वर्षीय एक व्यक्ति की पटियाला में ही इलाज के दौरान मौत हो गई। जिले में कुल पॉजिटिव केसों की संख्या 4025 है, जबकि अब तक 3419 लोग ठीक हो गए हैं।
कोविड-19 के मरीजों में से 351 को उनके घरों में एकांतवास किया गया है, जबकि 87 का इलाज जिले के बाहर चल रहा है। 51 मरीज कोविड-19 केयर सेंटर में हैं। अब बरनाला में 259, तपा में 107, धनौला में 88, महलकलां में 37 एक्टिव मरीज हैं। 1187 केसों के रिजल्ट पेंडिंग हैं। मई के पहले 7 दिनों में 19 मौतें हो चुकी हैं। यह पिछले महीने से 3 गुना ज्यादा है। अब तक 115 लोगों की कोरोना से मौत हो चुकी है। शहर में बदतर हो रहे हालातों के बीच प्रशासन की तरफ से लोगों को बार-बार अपील की जा रही है कि वह बिना वजह घर से न निकलें।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn